procesaur/Wiki.mk huggingface dataset:
Тум

Тум (|Thum) — мал град во округот Рудни Планини, во сојузната покраина Саксонија, Германија.
1 Географија
Тум се наоѓа на Рудните Планини, 10 километри северозападно од Анаберг-Буххолц и 19 километри јужно од Хемниц. Јансбах, притока на Чопау тече низ градот. На север е Геленау, на исток е Дребах, јужно од Тум е градот Еренфридерсдорф. Областа Грајфенштајне се наоѓа југозападно, а Хормерсдорф и Ауербах се на запад.
2 Историја
Тум бил првпат споменат во 1389 година во историските списи на надбискупијата Прага. Од век, рударството во некогаш густо пошумените области на Рудните Планини постојано се зголемувало, и историска книга од 1445 година го опишува Тум како мал рударски град. Неколку минерални пронаоѓалишта, две печатници и 27 рудници биле во областа на Тум. Значителни износи на аксинит биле пронајдени, кои првично биле именувани како ''Тумит''. Во 1469 година граѓаните на Тум добиле градски статус.
Последната битка од Триесетгодишната војна во Саксонија била водена на 15 јануари 1649 година близу Тум. Уништувањата предизвикани од војната довело до опаѓање на рударската активност. Со опаѓањето на рударството во областа, Тум (како многу други градови и села во Рудните Планини) се свртел кон производство на дрвени играчки, како прашање на економски опстанок. Во и век, текстилната индустрија била главен приход за Тум.
Во 1886, пругата со тесен колосек го поврзал Тум со Вилиштал. Оваа мрежа на Тум била дел од пругите на тесни колосеци во Саксонија и била продолжени во текот на раниот век.
''Rittergut''''Dorfthum'' бил припоен кон Тум во 1879 година. Со зонските реформи во 1990-тите, соседните села ''Јансбах'' и ''Херолд'' биле припоени кон Тум.
2.1 Историска пиварница
Првичната пиварница, основана во век, била имот на црквата до 1546 година, кога била купена од страна на градот и била создадена пиварска кооператива. Оваа кооператива била распуштена во 1882 и пиварот Вилхелм Бетгер ги купил зградите и инвентарот. Купил нови пиварски згради во 1898 и го зголемил производството на 15.000 хектолитри. По смртта на Бетгер, во 1926 година неговата вдовица ја продала пиварницата повторно на градот Тум, кој не бил во состојба да пронајде купувач. Со ова завршила долгата пиварска традиција во Тум. Во 2000, брендот бил обновен под името ''Thumer Lager''. Сега се произведува по оригинален рецепт од пиварницата во Кемниц.
3 Грб
Градскиот совет го одобрил моменталниот грб по припојувањето на ''Јансбах'' и ''Херолд''.
4 Познати луѓе
* Тобијас Клаусницер (5 февруари 1619 во Тум &ndash; 7 мај 1684 во Вајден во Горен Пфалц)
* Едгар Барт (26 јануари 1917 во Тум&ndash; 20 мај 1965 во Лудвигсбург), возач во Формула Еден.
* Јирген Барт (10 декември 1947 во Тум), германски инженер, автомобилист и победник на 24 часа Ле Ман. Син на Едгар Барт.
Список на реки во Саксонија

Список на реки во Саксонија, Германија:
1 А
* Алте Лупе
2 Б
* Бара
* Баре
* Бачке
* Бауернграбен
* Била
* Бобрич
* Борласбах
* Брундебра
* Бургауенбах
3 В
* Вајсе Елстер
* Вајсе Мулде
* Вајсер Шепс
* Вајсериц
* Везениц
* Видериц
* Вилде Зау
* Вилде Вајсериц
* Вилиш
* Вилџ
* Витгендорфер Васер
* Виршниц
* Вира
4 Г
* Гебербах
* Гимлиц
* Голдбах
* Гелч
* Гезел
* Готлојба
* Грајфенбах
* Гросе Бокау
* Гросе Пира
* Гросе Редер
* Гросшвајдницер Васер
* Груна
* Грундвасер
5 Д
* Дале
* Делниц
6 Е
* Елба
* Елзабах
* Естлихе Ричке
7 З
* Заткула
* Зебниц
* Зема
* Зајдевиц
* Зелтенрајн
* Зирабах
8 Ј
* Јана
* Јанабах
* Јауер
9 К
* Кебниц
* Кајцбах
* Калтенбах
* Квенебах
* Кемлицбах
* Кепбах
* Кецербах
* Кирнич
* Клајне Бокау
* Клајне Лупе
* Клајне Пира
* Клајне Редер
* Клајне Редер
* Клајне Шпре
* Клајне Трибиш
* Клостервасер
* Котицер Васер
* Крипенбах
* Колмницбах
* Кунерсдорфер Васер
10 Л
* Лаксбах
* Ландграбен
* Ландвасер
* Лангес Васер
* Лаузенбах
* Лужичка Ниса
* Лаузур
* Лајнеграбен
* Лојбницбах
* Лите
* Лебауер Васер
* Лобер
* Локвицбах
* Лесницбах
* Лоса
* Лунгвицбах
11 М
* Малтенграбен
* Мандау
* Митвајда
* Миглиц
* Милгрундбах
* Мулде
* Минцбах
12 Н
* Нале
* Начунг
* Ноје Лупе
* Нердлихе Ричке
13 О
* Орла
* Отербах
14 П
* Парте
* Паусниц
* Пичебах
* Плајсе
* Плисниц
* Пебелбах
* Пелбах
* Пелвасер
* Поленц
* Пресниц
* Присниц
* Пулсниц
15 Р
* Ромерајфелдграбен
* Розенбах
* Роте Мулде
* Роте Покау
* Роте Вајсериц
* Руландер Шварцвасер
16 Т
* Требниц
* Триб
* Трибиш
17 Ф
* Фелбах
* Ферлоренес Васер
* Флајсенбах
* Флеа
* Фрајбергер Мулде
* Фризенбах
18 Х
* Хемниц
* Хамербах
* Хазелбах
* Хелфенбергер Бах
* Хојерсвердаер Шварцвасер
19 Ц
* Цвикауер Мулде
* Цвитебах
* Цвениц
* Цвота
20 Ч
* Чамперт
* Чонербах
* Чонергрундбах
* Чопау
21 Ш
* Ширмбах
* Шламбах
* Шлетенбах
* Шлумпер
* Шнаудер
* Шварцбах (Мулде)
* Шварцбах (Зебниц)
* Шварцбах (Фогтланд)
* Шварце Елстер
* Шварце Покау
* Шварце Редер
* Шварцер Грабен
* Шварцер Шепс
* Шварцвасер (Мулде)
* Шварцвасер (Пресниц)
* Швајниц
* Шпицкунерсдорфер Бах
* Шпре
* Штајндебра
* Штригис
* Штруга
Венусберг (Саксонија)

Венусберг (|Venusberg) — село и поранешна општина во округот Рудни Планини, во Саксонија, Германија. Од 1 јануари 2010 година е дел од општината Дребах.
1 Историја
Во 1945 имало концентрационен камп во Венусберг. 1.000 Евреи биле приморани на работа за фабриката за авиони Јункерс, наречена „Venuswerke“.
Григориј Ниски

Григориј Ниски (335 – 395) - епископ на Ниса во периодот од 372 до 376, и од 378 до неговата смрт.
Григориј e брат на Свети Василиј Велики. Најпрво бил само презвитер затоа што бил оженет, а кога му починала жената, блажена Теозва, го избрале и го посветиле за епископ во Ниса. се одликувал со огромна светска ученост и духовно искуство. Учествувал на Вториот вселенски собор. се смета дека тој го составил вториот дел од Симболот на верата.
Поради поразот, приврзаниците на Ариј многу го намразиле како свој најстрашен непријател и во времето на Валенс, нивни едномисленик, успеале да го симнат од епископскиот престол и да го испратат во прогонство. Овој свет отец 8 години поминал во прогонство трпеливо поднесувајќи ја сета беда и сите понижувања. Најпосле, починал во длабока старост, кон крајот на 4 век.
Михаил Клопски

Михаил Клопски е православен руски светец.
По потекло од Киевска Русија, од кнежевски род. се преправал безумен пред светот за да ја скрие својата дарба, та луѓето да не го фалат. На тој начин си припремил за себе пофалба пред Бога. се упокоил во 1453 година во Клопскиот манастир, во близина на Новгород, каде му почиваат неговите мошти.
Михаил бил канонизиран во 1547 година. Православната црква го чествува на 11 јануари.
Зајфен

Зајфен (|Seiffen) — град во округот Рудни Планини, кој е сместен во јужниот дел на Саксонија во Германија. Најраните спомнувања на градот се од 1324, кои се однесуваат на „Cynsifen“.
Зајфен е вгнезден во срцето на Рудните Планини, кои се познати по многуте божиќни традиции. Како се намалувале резервите на среброто и калајот, поранешните рудари морале да пронаоѓаат нови начини за да ги прехранат своите семејства. Како дополнување на ткаењето и чипката, жителите се свртеле кон резбата. Во Рудните Планини се прават најразлични видови на божиќни украси. Зајфен е центарот на дрвната индустрија за играчки.
1 Историја
Историјата на Зајфен започнала, кога биле отворени во округот, пред 700 години. Со затворањето на рудниците во областа, Зајфен се свртел кон производство на дрвени играчки како средство за економски опстанок. Во 1699, жителот на Зајфен Јохан Фридрих Химан ги однел играчките на Зајфен на пазар во Нирнберг. Нирнберг бил пазар за дистрибуција на играчките за поголемиот дел на Европа во тоа време. Зајфен бил во можност да избие на овој пазар за играчки поради два фактори. Прво, ниската цена на животот и економската депресија на Рудните Планини дозволиле многу пониски цени отколку остатокот од европските производители на нирнбершкиот пазар. Второ, високиот квалитет на играчките, кои се произведувале во Зајфен.
2 Технолошки развој
Големиот развој во производството на играчки започнал на Рудните Планини. Новите методи, обично користени за правење на дрвени животни, дозволувале поголема прецизност и квалитет за многу помалку време, отколку што требало за изработка на целиот дел. Во 1890 била променета извозната царина од базирање на вредност, на тежина. Ова значело дека дрвените играчки сега биле многу поскапи да се купат сегаде, освен во германската држава Саксонија. Храбрите производители од Зајфен развиле минијатурни играчки во кибрити. Оваа орнаментна големина била многу мала, па можела да биде извезувана евтино. Се користеле многу делови и се правеле многу детали. Музејот за играчки во Рудните Планини е меѓународно познат музеј за играчки, кој прикажува голема збирка на типични дрвени играчки од Рудните Планини и слични предмети.
Норвудскиот градежник

„Норвудски градежник“ или Авантурата на Норвудскиот градежник (англиски: ''The Adventure of the Norwood Builder'') е една од 56-те раскази за Шерлок Холмс напишана од Сер Артур Конан Дојл. „Норвудскиот градежник“ е вториот расказ од збирката Враќањето на Шерлок Холмс. Расказот е исдаден во 1903 година во списанието The Strand, а илустрациите се од Сидни Пеџет.
1 Кратко сиже
Норвудскиот градежник е Џонас Олдакри, 52 годинишен ерген кој исчезнал од неговата куќа, кога во меѓу време, во неговиот двор избувнал пожар. Во неговиот кревет не спиел никој, неговиот сеф бил отворен, документите биле расфрлени, имало знаци на насилство, како и крв на еден бастун. Бастунот бил од помладиот правник Џон Мекфарлејн, кој го посетил исчезнатиот во ноќта на исчезнувањето. Правникот бил осомничен за вмешаност во случајот, и самиот тој го посетува Шерлок Холмс со замисла да побара совет и помош од славниот и успешен детектив.
2 Поврзано
* Враќањето на Шерлок Холмс
* Шерлок Холмс
* Д-р Вотсон
* Артур Конан Дојл
Клостервасер

Клостервасер, (|Klosterwasser, |Klóšterska woda, |Klášterní voda) — река, која тече низ Саксонија, Германија.
Изворот на Клостервасера се наоѓа во Буркау (|Porchow), Саксонија, Горна Лужица, во Лужичките Возвишенија (''Lausitzer Bergland''), близу границата со Чешка.
1 Поврзано
* Список на реки во Саксонија
Теодосиј Антиохиски

Теодосиј Антиохиски (424 — 529), познат и како Теодосиј Велики е основач и организатор бил на монашкиот живот.
Роден e во областа Кападокија, во селото Могаријаси, од благочестиви родители. Како младич го посетил Симеон Столпник, кој го благословил и му прорекол голема духовна слава. Со кадилницата во која ставил студен јаглен и темјан, Теодосиј барал место каде би се населил и би изградил манастир, изастанал таму каде што јагленот се запалил самиот од себе. Тука се населил и почнал да се подвизува. Наскоро се собрале околу него голем број монаси кои зборувале различни јазици. Затоа тој изградил црква за секој јазик посебно и така истовремено се служело и се пеело за славата Божја на грчки, ерменски, грузиски и др. На денот на причесната, целото братство се собирало во главната црква, во која се служело на грчки јазик. Трпезата била заедничка за сите, заеднички бил и целиот имот, заедничка работата, заедничко страдањето а неретко и гладувањето.
Теодосиј бил возвишен пример на живот за сите монаси. Поседувал дарба на чудотворство да може болни да исцелува, надалеку да се јавува и дапомага. Починал на 105 години во 529 година.
Православната црква го чествува на 11 јануари.
Зоза (Германија)

Зоза (|Sosa) — село и поранешна општина во западните Рудни Планини, во округот Рудни Планини, во Саксонија, Германија. Таа е покраинско признат здравствен центар, кој припаѓа на градот Ајбеншток од 1 јануари 2011.
1 Географија
Зоза се наоѓа на двете страни на слично именуваниот поток Зозабах на височина помеѓу 550 и 817 метри надморска височина. Исто така, во селото е и ''Rote Grube''.
2 Историја
Зоза започнал како шумарско село (''Waldhufendorf''). Во 1453 првпат бил споменат како ''Sossaw'', иако се верува дека неговите почетоци се од 13. век. Луѓето првично ја работеле земјата; меѓутоа, од 18. век па натаму, рударството добило на значење. Во втората половина на 19. век, рударството изгубило на значајност и многу емигрирале во Цвикау. Имало кратко заживување помеѓу 1947 и 1956, кога советско-германската корпорација Визмут (''Sowjetisch-Deutsche Aktiengesellschaft Wismut'', или SDAG Wismut) започнала рудник за ураниум.
2.1 Движење на населението
Развојот на населението ''(31 декември)'':
: Извор од 1998: ''Statistisches Landesamt des Freistaates Sachsen''
3 Култура и знаменитости
Помеѓу 1949 и 1952 било изградено вештачкото езеро Зоза. Неговата брана е скоро 60 метри висока, а нејзината површина е 39,3 хектари.
3.1 Познати луѓе
* Лудвиг Гутлер (р. 1943), виртуоз на труба
* Даниел Фридрих Хехт (1777–1833), математичар
Петар Авесаламит

Петар Авесаламит е христијански маченик.
Роден e од Елевтерoпол, во Палестина. Во млади години пострадал, за време на царoт Максимин, во 311 година. По мнoгуте маки, бил oсуден на смрт. Сослушувајќи ја смртната пресуда, радоснo извикал: “''Тоа e мoјата единствена желбада умрам за мoјoт Бог''!” Бил распнат на крст.
Православната црква нејзиниот ден го чествува на 12 јануари.
Серхио Торес

Серхио Раул Торес (роден на 8 Ноември, 1983 година) — аргентински професионален фудбалер кој игра за Кроули Таун. Тој пристигна од Питерборо во јули 2010 година. Тој поседува италијански пасош, затоа што неговата баба била италијанка. Тој претходно играл во неговата татковина Аргентина, како и за Беисингстоук и Викомб.
1 Животопис
1.1 Ран живот и почеток на кариера
Тој ја започнал својата кариера во аргентинскиот мал клуб Банфиелд де Маре дел Плата, но по две сезони тој одлучил да го напушти клубот и да продолжи со работа во фабриката на татко му. Но подоцна, бидејќи му недостига фудбалот решава да замине во Англија во 2004 година со цел да пронајде клуб. Тој доаѓа на проби во Брајтон на две недели, но луѓето во тимот не се премногу импресионирани од него па така можноста за трансфер му пропаѓа. Иако Албион не покажал интерес кон него, тој не се откажува и доаѓа во тимот на Беисингстоук подоцна истата година. Додека е во Беисингстоук, Торес исто така работи во фабрика за производство на ракавици, со цел да се заработи за живот, како би можел да го исполни сонот и да стане познат фудбалер.
1.2 Викомб Вондерерс
Во јули 2005 година Бесингстоук одигра пријателски натпревар пред стартот на сезоната со Викомб Вондерерс, при што Торес го импресионира нивниот менаџер Џон Горман и му беше понуден две-годишен договор.
1.3 Питерборо Јунајтед
Во јули 2008 година, Торес потпишува за Питерборо за сума од £ 100,000, а со тоа Торес се движи едно ниво нагоре во својата кариера играјќи за тим од Лига еден.
Тој беше ставен на трансфер списокот на клубот по нивна промоција во Чемпионшип лигата. Торес замина во Линколн Сити на позајмица од еден месец на 17 септември 2009 година.
1.4 Кроули Таун
Во јули 2010 година, Торес му се приклучи на тимот од Конференцијата, Кроули Таун на две-годишен договор. Сумата на трансферот не беше објавена, но има некој информации дека била околу £ 100,000 со што тој станува најскапиот трансфер во историјата на клубот.
Татјана Римска

Татјана Римска е христијанска светица и ранохристијанска маченица.
По потекло од Рим, Татјана била ќерка на познати благородници од градот, христијанка и ѓакониса при црквата. По смртта на царот Хелиогабал, во Рим на престолот дошол Александар Север, чија мајка Мамеја била христијанка. Самиот цар бил колеблив и нерешителен во верата, затоа во својот дворец чувал повеќе статуи: на Исус, Аполон, на Аврам и на Орфеј. Неговите потчинети ги гонеле христијаните и без наредба на царот. Кога ја извеле девицата Татјана на мачење, таа се молела на Бога за своите мачители.
Така, според христијанското верување, очите им се отвориле и тие виделе четири ангели околу маченичката. Кога го виделе тоа, осуммина од нив поверувале во Исус, заради што и тие биле мачени и убиени. По ова продолжило мачењето на Татјана Римска. Ја фрлиле пред лав, но лавот се умилкувал околу неа и ништо не наштетил, за на крај со меч да биде убиена.
Православната црква нејзиниот ден го чествува на 12 јануари според црковниот, а 25 јануари според грегоријанскиот календар.
Млекопитателница (икона)

Млекопитателница се вика иконата на Пресвета Богородица, која Свети Сава ја донел од манастирот Свети Сава Освештен, кај Ерусалим и ја положил во својата посница на Кареја во Света Гора. И така се исполнилo пророштвотo на св. Сава Освештени, изреченo 800 години претходно, дека ќе дојде некој српски свештеник Сава, на кој ќе треба да му се предаде таа икона и неговиот жезол. Кога Сава го посетил манастирот на св. Сава Освештени, според христијанските верувања, монасите се сетиле на пророштвотo на основателот на својата обител и му ги предале на св. Сава иконата и жезолот. Таа икона e поставена од десната страна на царските двери во Посница, а жезлот во една келија, викана “Патерица”, на Кареја.
.
Православната црква нејзиниот ден го чествува на 12 јануари.
Максим Капсокалив

Максим Капсокалив е православен светец.
Во 14 век се подвизувал како монах во Света Гора на свој посебен начин; имено, се правел малку налудничав и постојано го менувал својот престој. Негово живеалиште било колиба од гранки. Една по друга тој ги правел колибите и ги палел, заради што e и наречен Капсокалив, т.e. Паликолиба. Го сметале за безумен сè додека на Света Гора не дошол св.Григориј Синаит, кој во Максим oткрил ''единствен подвижник, чудотворен молитвеник и ангел во тело''”.
Православната црква нејзиниот ден го чествува на 13 јануари.
Филип II (московски митрополит)

Свети Филип II (световно име Федор Степанович Количов; 1507—1569) е православен руски светец и митрополит на Руската Православна црква во 16 век.
Роден e на година. Според христијанските верувања, еднаш како момче стоејќи во црквата, го слушнал свештеникот како од Евангелието чита: “''Никој не може да им служи на двајца господари''”. се уплашил многу од тие зборови како да се однесуваат на него, се просветил во исто време и се оддалечил во соловецкиот манастир каде што по долго и тешко искушение се замонашил. Подоцна станал игумен, засветлил како сонце и целата руска земја разбрала за него. Царот Иван Грозни го поставил на празното место митрополит московски во 1566 година.
Филип II, не можејќи рамнодушно да ги гледа лошотиите на царот, почнал да го советува и бестрашно да го изобличува. Царот нашол лажни сведоци против Филип, го симнал од престолот, му облекол искината монашка мантија, па го затворил во Твер. Во декември 1569 година Маљута Скуратов, еден царски повереник, дошол во Филиповата келија и го задушил со перницата. Наскоро сите кои биле против Филип со лоша смрт пострадале. По неколку години, телото на светителот било пронајдено цело негнилежно и мирисно и било пренесено во соловецкиот манастир.
Невена Георгиева-Дуња

:''Ова е статија на партизанката. За училиштата кои го носат нејзиното име видете го списокот''.
Невена Николова Георгиева-Дуња ( во — во Нежилово) — македонска комунистка, припадничка на младинското, синдикалното и работничкото движење меѓу двете светски војни, учесник во НОВ од 1941 година. Со своите 16 години била најмладата партизанка во Првиот скопски партизански одред и прва жена партизан во партизанските одреди на Македонија.
1 Животопис
Многу мала остана без мајка и со тоа од најраните години ги осознала сите тешкотии на животот. Напоредно со учењето се занимавала и со шиење. Уште 1941 година била примена во СКОЈ. Растурањето на летоците го изведувала со нивно криење меѓу шиените фустани, па така не можела да биде откриена од окупаторската полиција. Одела од куќа до куќа и пренесувала разновиден материјал и пораки. Важела за бистра, пргава и една од навиталните скоевки во извршувањето на курирските задачи. Поради својата голема активност непријателот ја забележал. Затоа поминала во илегалство.
Георгиева станува борец на Скопскиот партизански одред при неговото создавање на 22 август 1941 година. По расформирањето на Одредот во ноември 1941, таа заминала во Велес, а потоа во Струмица. Помагала во подготовките за излегувањето на Струмичкиот партизански одред од летото во 1942 година. Во меѓувреме, во мај 1942, во отсуство, била осудена на 7 години строг затвор.
Во септември 1942 година станала борец на Велешкиот партизански одред „Димитар Влахов“. Зимата 1942 година одредот бил нападнат кај селото Папрадишта. Се развила жестока нерамноправна битка во која непријателот бил далеку поброен. Неколку партизани на чело со Дуња ја бранеле нивната позиција. Нејзината смела борба ги бодрела и нејзините соборци да издржат до крај. Меѓутоа, по неколкучасовна огорчена борба, херојски загинала од фашистички рафал. Така на седумнаесетгодишна возраст згасна животот на оваа смела партизанка, која останала како светол пример на идните генерации.
Загинала во судир со бугарската полиција и велешката контрачета на 16 декември 1942 година во велешко Нежилово. Откако тешко ја раниле, го масакрирале нејзиното мртво тело, ѝ ја отсекле главата и ја набиле на кол и така ја шетале низ велешките села за да се заплаши востанатиот македонски народ. За да предизвикува страв на граѓаните на Велес, нејзината глава ја ставиле во еден централен излог.
Во чест на Невена Георгиева се испеани неколку песни од НОВ, меѓу кои се и песните „По поле одат аргати“ и „Пуста останала таја контра чета“.
Во нејзина чест, две основни училишта, во Кисела Вода и Нежилово, го носат нејзиното име. Исто така, еден од студентските домови во Скопје го носи нејзиното име.
Во Жена-парк постои спомен-обележје посветено на Невена Георгиева-Дуња. Во 1969 година била поставена нејзина биста во основното училиште што го носи нејзиното име во Кисела Вода, а во 1978 година и во Студентскиот дом во Скопје што го носи нејзиното име. Во 2014 година нејзината биста во дворот на студентскиот дом е уништена, а во 2016 била украдена и нејзината биста во основното училиште во Кисела Вода. Во 2013 година била откриена нејзина спомен-плоча во Нежилово.
2 Галерија
Пишан јазик

Пишан јазик е поим во лингвистиката кој се однесува на пишаната форма на еден јазик. Пишаниот јазик е знаковен приказ на усниот или знаковниот јазик. Голем број од светските јазици опстојуваат во пишана и устна/ знаковна форма, но голем е бројот на јазици кои се само устни.
1 Пишан наспроти устен
За разлика од устната форма на јазикот, пишаната е поконзервативна и не се менува со истата брзина како и устниот. Понекогаш, еден или повеќе регистри на еден јазик стануваат различни од стандардниот јазик, тогаш се јавуваат дигослите. Сепак, диглосите често се сметаат за еден јазик, односно регистарот (дијалектот, жаргонот) е дел од литературниот јазик.
Пишаниот јазик е тесно сврзан со правописот. Сите јазици користат еден од следните правописи: етимолошки, морфолошки или фонолошки. Сепак, важно е да се напмене дека ниту еден правопис не е чист, туку се користат некои елементи од сите правописи. Македонскиот јазик има фонолошки правопис, односно изговорот и пишаната форма се исти. Англискиот, на пример, користи етимолошки правопис и изговорот често е различен од пишаната форма.
2 Наводи
**
3 Поврзано
*Системи на пишување
*Устен јазик
*Стандарден јазик
*Литературен јазик
Света Нина

Света Нина (грузиски: წმინდა ნინო, грчки: Άγιη Νίνω; (296-335) е христијански светец.
Света Нина е роднина на Ѓорѓи и на Јувенал, патријарх на Ерусалим. Откако се замонашиле нејзините родители, истото го сторила и таа која била воспитувана под раководство на патријархот Јувенал. Кога слушнала за грузискиот народ, девицата Нина уште од мала сакала да појде во Грузија и да ги покрсти Грузијците. На сон и се јавила Пресвета Богородица и ветила дека ќе ја одведе во таа земја.
Според историчарот Руфин, кралот паганин, довел многу христијански робови во Грузија. Меѓу нив била и една девојка која се викала Нина. Кога ја прашале како се вика, таа одговорила: "Кристијана", а тоа значи "христијанка", и така го добила своето име.
Света Нина по пристигнувањето во Грузија спеала да го покрсти грузискиот цар Миријан, неговата сопруга Нана и нивниот син Бекар кои, со ревност ја помагале мисионерската работа на Нина. Нина успеала за време на својот живот да ја помине цела Грузија и главно да го преведе целиот народ во Христовата вера и тоа токму во времето на страшните гонења на христијаните од страна на царот Диоклецијан. Починала во 335 година.
Православната црква нејзиниот ден го чествува на 14 јануари.
Свети Павле Тивејски

Павле Тивејски (228-341) е христијански светец.
Роден e од богати родители во долна Тива (Теба) Мисирска за време на царот Декиј. Целиот родителски имот го наследил Павле со една своја сестра. Но неговиот зет, кој бил идолопоклоник, посакал и делот од имотот на Павле да го заграби, па му се заканил дека ќе го издаде на судот како христијанин, ако не му го отстапи својот имот. По ова Павле заминал во пустина, препуштувајќи го целиот имот на својот зет, каде се џадржал до својата смрт.
до каква духовна височина достигнал овој монах, сведочи Антониј Велики, кој еднаш го посетил Павле и го видел како ѕверовите и птиците небесни му служат. Враќајќи се од таа посета Антониј им рекол на своите монаси: “''Тешко мене, деца мои, на грешниот и лажниот монах што сум самомонах по име. Го видов Илија, го видов Јована во пустината и навистина го видов Павлета − во Рајот!”''.
Православната црква нејзиниот ден го чествува на 15 јануари.
Владимир Кусев

Владимир Кусев — македонски деец, претседател на Националниот комитет на Сојузот на македонските братства.
1 Животопис
Куслев е роден во 1867 година во Прилеп, тогаш во Отоманското Царство. Внук е на митрополитот Методиј Кусев. Учи во Пловдив, каде што во 1884 година, заедно со Пере Тошев , организира во Станимака македонско-одрински револуционерен комитет, кој по сугестија на Захариј Стојанов започнува да работи за обединување на Кнежевството Бугарија и Источна Румелија.
Завршува право во Русија и долги години е адвокат и судија во Софија. Работи за помируваат на соперничките македонски фракции. Од 1922 до 1924 година е претседател на Националниот комитет на Сојузот на македонските братства. Член-основач на Македонскиот научен институт .
Штиценгрин

Штиценгрин (|Stützengrün) — општина во округот Рудни Планини, во Саксонија, Германија.
1 Географија
1.1 Местоположба
Штиценгрин се наоѓа во Рудните Планини на самата граница со Фогтланд. Во Штиценгрин се наоѓа потокот Вајсбах, кој се влева во вештачкото езеро Ајбеншток.
2 Геологија
Општината се наоѓа на ридското плато Албеншток од турмалин-гранит и достигнува висина од 570 до 680 метри надморска височина.
2.1 Составни делови
Покрај именуваната општина Штиценгрин, општинската област исто така ја сочинуваат и селата Хундсхибел и Лихтенау.
3 Историја
Развој на бројките на население ''(31 декември)'':
:Извор од 1998: ''Statistisches Landesamt des Freistaates Sachsen''
4 Политика
На изборите во 2005, CDU освоила најмногу гласови. Целосните изборни резултати биле следниве:
Партија, Прв круг, Втор круг
CDU, 45,6%, 39,4%
SPD, 21,4%, 21,1%
Die Linke., 16,5%, 17,1%
FDP, 8,3%, 12,2%
Зелени, 1,4%, 2,3%
NPD, 2,9%, 3,7%
4.1 Избор за градоначалник 2007
На изборите за градоначалник на 2 септември 2007, ''Bürgermeisterin'' Биргит Рајхел (CDU) била избрана повторно со 99,3 од гласовите. Излезноста на гласачите била 48,3%.
5 Култура и знаменитости
Сместена на сојузниот автопат 169, кој поминува низ општината, е ''Bauernbarockkirche'' („Барокна фармерска црква“), изградена во 1701 и сега заштитен споменик, со нејзиниот олтар и 130-годишните оргули.
Други знаменитости во општината е 795-метри високиот ''Куберг'' („Кравја планина“) со кулата ''Prinz-Georg-Turm'', која овозвожува поглед на соседните општини. Исто така, патеката ''Bergwiesenerlebnispfad'' во самата планина овозможува прошетка низ недопрената вегетација и низ повеќе замоци.
6 Економија и инфраструктура
6.1 Сообраќај
Штиценгрин се наоѓа на сојузниот автопат 169. До 1970-тите, општинаа била поврзана со железница со пругата со тесен колосек, која водела од Вилкау-Хаслау до Карлсфелд. Во 1997, делот за Шенхајде бил обновен и поставен како музеј.
6.2 Образование
Во Штиценгрин се наоѓа основно училиште на Schulstraße, кое ги задоволува потребите на општината.
Свети Дамаскин Габровски

Дамаскин Габровски е христијански светец.
се подвизувал во Хилендар, каде што станал игумен. Кога од некои Османлии го побарал манастирскиот долг, тие наговориле една жена муслиманка, таа влегла во куќата каде што живеел Дамаскин. Тогаш Турците дошле и ја нашле таа жена, па гоо двлекле Дамаскин пред судијата. На Дамаскин му било предложено: или да биде обесен или да се потурчи, на што тој смело одговорил: “''Би била лудост кога јас за привремениот живот ќе купам вечнапогибел''”.
Бил обесен во 1771 година, во Свиштов. Од страна на Бугарската православна црква е канонизиран за светец.
Православната црква нејзиниот ден го чествува на 16 јануари.
Свети Ромил Видински

Ромил Видински е христијански светец.
Родeн e во . Бил учeник на св. Григориј Синаит. се подвизувал во неколку манастири. Во Раваница (во Србија) заедно со него бил и Константин Цамблак. Овдe св.Ромил се упокоил во 1375 година.
Свети Певсип, Елевсип, Малевсип и Леонила

Светите Певсип, Елевсип, Малевсип и Леонила - христијански маченици и светци.
Овие маченици пострадале во времето на царот Марко Аурелиј (161−180г) во денешна Франција. Тројцата биле браќа близнаци. Најнапред само Леонила била христијанка, додека нејзините внуци биле незнабожци. По долгите совети од страна на благочестивата Леонила и месниот свештеник овие тројца браќа го примиле христијанството. Откако се крстиле, почнале со сиот свој младешки жар да ја ревнуваат својата вера и во таа ревност ги разурнале сите идоли во околината. Биле тужени и изведени пред суд, каде што го признале своето дело и јавно ја исповедале својата христијанска вера.
Тие биле осудени и затворени а на нивната баба Леонила и било нареденои да појде во затворот и да ги посоветува внуците да се одречат од верата и да им се поклонат на идолите. Леонила, молчејќи, отишла во затворот, но наместо да ги советува внуците да се одречат, таа почнала да ги охрабрува да не се поколебаат и да истраат до крајот во сите маки. Кога судијата повторно ги испрашал и кога ја видел нивната уште посилна непоколебливост во верата, ги осудил на смрт. Сите тројца ги обесиле на едно дрво да висат како “жици на гусла”, потоа биле камшикувани и најпосле со оган биле горени. Некоја жена, Јовила, воодушевена од храброста на овие маченици, повикала: “''И ја сум христијанка''!” По ова и таа била убиена.
.
Православната црква нејзиниот ден го чествува на 16 јануари.
Јован Кушчник

Јован Кушчник или Јован Колибар — христијански монах и светец.
Роден e во за време на царот Лав V, од богати и познати родители. Бил единец на своите родители. Повлечен со склоност кон духовен живот, младиот Јован одбегнал тајно со еден монах во некој манастир во Мала Азија. Во тој манастир престојувал 6 години во преголемо воздржување, молитва и послушност кон игуменот. Тогаш, според христијанските верувања, го нападнал ѓаволот со искушение, така што требало да го остави манастирот и да се врати кај своите родители да живее кај нив како благородник. Тој навистина се вратил во домот на своите родители, облечен како просјак, ги видел своите родители, но не сакал да им се јави како нивни син, туку како просјак се населил во нивниот двор, живеејќи само од трошките што слугите му ги фрлале и поднесувајќи многу понижувања од секого.
По три години, кога се разболел и го почувствувал приближувањето на смртта, тој им се јавил на своите родители, кои го познале по едно скапоцено евангелие што тие во детството му го подариле и коe тој го чувал кај себе како целокупен свој имот. Починал во 450 година.
Православната црква нејзиниот ден го чествува на 15 јануари по стар или 28 јануари по нов стил.
Перманганат

Перманганат е општо име за хемиските соединенија кои го содржат манган(VII) јонот, (MnO<sub>4</sub><sup>−</sup>). Бидејќи манганот има оксидациски број +7, перманганат(VII) јонот е силно оксидациско средство. Јонот има тетраедарска геометрија. Растворите на перманганатите имаат виолетова воја и се стабилни во неутрална и слабо алкална pH.
1 Соединенија
* Амониум перманганат, NH<sub>4</sub>MnO<sub>4</sub>* Калциум перманганат, Ca(MnO<sub>4</sub>)<sub>2</sub>* Калиум перманганат, KMnO<sub>4</sub>* Натриум перманганат, NaMnO<sub>4</sub>
2 Галерија
Здружение

Здружението е доброволна асоцијација на лица поврзани со исти идеи и цели. Во современото општество, слобода на здружување е основно човеково право кое им овозможува на задоволство на интереси од спортски, забавни, културни, рекреативни и политички тип. Поврзувањето на разни здруженија се реализира на локално, регионално, национално или меѓународно ниво.
Семрежен трол

Во интернет терминологијата, трол означува личност чија основна цел е со своите прилози да предизвика што поголема реакција на учесниците во интернет заедницата или на друг начин да се поремети нормалната дискусија. Троловите најчесто не се тематски заинтересирани, туку настапуваат агресивно во обид за создадат раздор во постојната заедница, дискредитирање на поединци со поинакво размислување или насочување на дискусијата во непродуктивен правец.
Троловите најчесто се движат во интернет форумите, мејлинг листите, блоговите и низ другите форми на интернет комуникација. Одделени тролови се користат со префинети дијалектички и реторички методи и на тој начин се камуфлираат и подолго време не можат да бидат откриени.
Семрежен феномен

Семрежен феномен (интернет-феномен) — појава при која нешто неочекувано станува многу популарно, преку зборовите на поединците, пренесени преку семрежјето. Некои вакви феномени се со ''краток век'', односно им опаѓа популарноста, додоека пак останатите феномени егизистираат низ годините. Семрежните феномени може да станат популарни по објавувањето на одредени јавни мрежни места: ''Slashdot'', ''YouTube'', ''Something Awful'', ''Newgrounds'' и слично.
Марко Ефески

Марко Ефески (|Μάρκος ό Εφέσιος), роден Мануил Евгеник (''Μανουήλ Ευγενικός''; — ) — христијански светец и епископ на Ефес.
Познат e по штитењето на православието на Флорентинскиот собор против царот и папата. Починал во 1444 година. На посмртната
постела го молел својот ученик Георгиј, подоцна славниот патријарх Генадиј II, да се чува од замките на Запад и да го брани православието..
Православната црква неговиот ден го чествува на 19 јануари.
Семрежен активизам

Семрежен активизам (интернет-активизам, ''електронско застапување'', ''сајберактивизам'', ''е-кампања'', и ''e-активизам'') — употребата на електронските технологии за општење како што се социјалните медиуми, особено Фејсбук и Твитер, Јутјуб, е-пошта, за различни облици на активизам, дејност, за да се овозможи побрзо општење помеѓу граѓанските движења и испорака на локални информации сред голема публика. Интернет технологите се користат за прибирање на финансиски средства, градење на заедница, лобирање, како и организирање.
Мешан јазик

Мешан јазик или измешан јазик е јазик кој настанал преку мешање на два изворни јазика, најчесто преку двојазичноста, па како резултат на тоа не постои можност новата јазична форма да се класифицира како дел од едниот или другиот јазик или јазични семејства. Иако овој често се земал предвид во историската лингвистика уште од XX век, чисти случаи на јазична мешавина, која не е исто со јазична замена или јазично позајмување, се многу ретки. Мешањето на јазиците најчесто се сретнува во средини или случаи со мешани етнички групи. Јазично мешање на повеќе од два јазика не е забележано.
1 Дефиниција
Според јазичарот Гилад Цукерман, „секој јазик е измешан до одреден степен“ но само неколку јазици се мешано во вистинската смисла на зборот.
Мешан јазик се разликува од пиџин по тоа што во случаи каде има јазично мешање говорниците кои го создаваат јазикот ги зборуваат изворните јазици скоро како мајчини. Од другата страна пак, кога се создава пиџин, говорниците имаат слабо познавање на јазиците кои дошле во контакт. Пиџинот се создава поради потреба за комуникација и луѓето ги комбинираат елементите од двата изворни јазика само за да се разберат во одредени случаи, но не и да ги научат соодветно.
Кај мешаните јазици не е лесно да се одделат изворните јазици. Мешаните јазици се разликуваат од креолските јазици во тоа што не можат да се разграничат јазиците и немаат еден „јазичен родител“. Креолските јазици тежнеат да создадат попроста граматика заснована на изворниот јазик, но мешаните јазици ги зачувуваат граматичките елементи од изворните јазици.
2 Примери
Како мешани јазици се сметаат:
*''мичифски јазик'', мешавина од француски и криски јазик.
*''алеутско-медновски јазик'', мешавина од руски и алеутски јазик.
*кападокиско-грчки јазик, мешавина од грчки и турски.
*мбугуски јазик, мешавина од банту и источнокушитски јазици.
*Медија ленгва, мешавина од кечуански и шпански јазик.
*лесен варлпириски јазик, мешавина од австралиско-креолски и варлпириски јазик.
*гуринџи-креолски јазик, мешавина од австралиско-креолски и гуринџиски јазик.
*ероминчела, мешавина од ромски и баскиски.
*бонински мешан јазик,мешавина од бонински и англиски.
3 Поврзано
*Пиџин
*Креолски јазик
*Јазичен контакт
*Јазична замена
*Јазичен трансфер
4 Користена литература
**** Mous, Maarten. 2003. ''The making of a mixed language: The case of Ma'a/Mbugu''. Creole language library (No. 26). Amsterdam: J. Benjamins Pub. Co.
***Zuckermann, Ghil'ad (2009). ''Journal of Language Contact'', Varia 2:40-67.
Макариј Велики

Макариј Велики е христијански светец.
Макариј е еден од помладите современици на Свети Антониј Велики. Татко му бил свештеник. Од послушност кон родителите, тој се оженил, но наскоро му починала жената и тој се оддалечил во пустината, каде што поминал цели 60 години. Според христијанските извори, кога го прашувале зошто e толку сув и кога јаде, тој одговорил: “''Од стравот Божји''”. Неговото смирение ги зачудувало и луѓето и демоните. Еднаш демонот му рекол: “''Има само едно во што јас не можам да те надвладеам; тоа не e постот, бидејќи јас никогаш ништо не јадам; тоа не e бдението бидејќи јас никогаш и не спијам”. “Туку што e тоа''” - запрашал Макариј. “''Твоето смирение''” - одговорил демонот. На својот ученик Пафнутиј честопати Макариј му говорел: “''Не осудувај никого и ќе бидеш спасен''”.
Православната црква неговиот ден го чествува на 19 јануари.
Лаутер (Саксонија)

Лаутер (|Lauter) — град во округот Рудни Планини, во Саксонија, Германија, помеѓу двата града Ауе и Шварценберг. Се наоѓа на Рудните Планини, 4 километри југоисточно од Ауе и 4 километри северозападно од Шварценберг, има 4.927 жители, со површина од 21,55 км² и припаѓа на Лигата на градови Зилберберг (''Städtebund Silberberg''). Од 1 јануари 2013 година е дел од градот Лаутер-Бернсбах.
Низ градот поминува Сребрениот пат, ''Bundesstraße'' 101. Лаутер има железничка станица на линијата Цвикау-Шварценберг и е опслужуван од регионалните возови, управувани од ''Erzgebirgsbahn'' (подружница на Германските железници) помеѓу Цвикау и Јохангеоргенштат.
1 Историја
Градот се развил од шумско село (''Waldhufendorf''), основано во доцниот век на западниот крај од долината Шварцвасер. Името е документирани низ вековите како ''Lawther'' (1460), ''Lawte'' (1501) и ''Lauttera'' (1590). Градот го добил ова име од истоимениот поток ''Lauter'', иако ова име повеќе не се користи за водниот тек.
Покрај земјоделството и везењето корпи, и рударството е широко распространето. Кога започнала индустријализацијата во век, многу машински фабрики и металопреработувачки и друвни работилници, како и фабриката за емајл започнале со работа во градот. Градските права ги добил во 1962 година.
Во раните 1950-ти, фудбалскиот клуб БСГ Емпор Лаутер играл успешно во Горната лига на Источна Германија, додека не бил префрлен во Росток во 1954 година. Неговиот тим наследник Ханза Росток сега игра во првата Бундеслига.
1.1 Население
Следниве бројки се однесуваат на 31 декември во секоја дадена година.
: Извор: ''Statistisches Landesamt des Freistaates Sachsen''
2 Познати луѓе
* Едвин Бауерсакс (1893–1948), поет (''Heimatdichter''), бил активен во Лаутер од 1919 до 1945
* Штефи Мартин (р. 1962), двапати олимписки медалист во санкање, живеел извесно време тука
2.1 Родени во градот
* Јохан Георг Рахалс (1630–1671), главен истражувач во Саксонија
* Валтер Вајдауер (1899–1986), од 1946 до 1958 градоначалник на Дрезден
* Вернер Круше (1917–2009), теолог и бискуп на Евангелистичката црква во Германија
Неофит Никејски

Неофит Никејски е христијански светец.
Неофит е роден во Никеја. Уште како дете, според христијанските верувања правел големи чуда. Извадил вода од камен, ја воскреснал својата мртва мајка. Со бел гулаб бил одведен во олимписката гора каде што од една пештера истерал лав и самиот тој се населил во пештерата.
Неофит Никејски бил прогонуван во времето на римскиот цар Диоклецијан и убиен како христијански маченик во 290 година.
Православната црква неговиот ден го чествува на 21 јануари.
Максим Грчки

Максим Грчки е христијански светец.
Родeн e во Грција, од кадe што бил повикан во дворeцoт на рускиoт цар Василиј III Московски за царски библиoтекар и прeвeдувач. Во затворот го напишал познатиoт канoн на Свeтиoт Дух, кој и сега се употрeбува во Црквата. Починал во 1556 година.
Православната црква неговиот ден го чествува на 21 јануари.
Виртуелна заедница

Виртуелна заедница, ''е-заедница'' или ''онлајн заедница'' е група на луѓе кои првенствено меѓу себе комуницираат, општат, по пат на комуникацициски посредници како што се новинарски брошури, телефон, електронска пошта, интернетска социјална мрежа или со истовремени пораки за друштвени, стручни, образовни или други цели.
Ако механизмот е компјутерска мрежа, тогаш се нарекува онлајн заедница. Виртулените и онлајн заедниците исто така станале дополнителен облик на комуникација помеѓу луѓе кои меѓу себе се познаваат првенствено од реалниот живот.
Многу средствата се користат во социјалниот софтвер одделно или во комбинација, вклучувајќи виртуелни простории за разговор и текст-засновани форуми кои ги користат глас, видео текст или аватари.
Значајната социо-технолошката промена веројатно се должи на зголемувањето на бројот на таквите социјални мрежи засновани на интернет.
Макариј Александриски

Макариј Александриски е христијански светец.
Роден e во . Прво бил продавач на овошје. се крстил дури на 40 години и штом се крстил веднаш заминал на подвиг. Најнапред бил ученик на Свети Антониј Велики заедно со Макариј Велики, а потоа игумен на манастирот “Келија”, помеѓу Нитрија и Скит. Нешто помлад од оној Макариј, тој подоцна починал.
Според христијанските верувања, еднаш некој брат го видел како го полни кошот со песок, па го носи воз ридот и го растура. Зачуден, братот го прашал: “''Што работиш''?” Макариј му одговорил: “''Го измачувам оној што ме измачува мене''” (т.e. ѓаволот)
.
се упокоил во 395 година, како старец на повеќе од 100 години.
Православната црква нејзиниот ден го чествува на 19 јануари.
Берлинско сино

Берлинско сино или пруско сино — темносин пигмент со хемиска формула Fe<sub>7</sub>(CN)<sub>18</sub>. Берлинското сино е еден од првите пигменти добиени по синтетски пат.
Во медицината, берлинското сино се користи како антидот при некои труења со тешки метали (цезиум и талиум).
Бад Шлема

Бад Шлема (|Bad Schlema) — општина во округот Рудни Планини, во Саксонија, Германија и припаѓа на Лигата на градови Зилберберг (''Städtebund Silberberg''). Низ градот поминува сребрениот пат (''Silberstraße''). Општината го развива нејзиниот туристички сектор, покрај сите нејзини бањски објекти.
1 Географија
Составни делови на Бад Шлема се Обершлема, Нидершлема и Вилдбах.
2 Историја
Денес, општината Бад Шлема е спој на две поранешни различни делови на Нидершлема и Обершлема, што се случило во 1958 година. Од 1994 година, општината Вилдбах е исто така припоена кон новата општина.
Во текот на минатите 800 години, двата дела станале познати по рудните богатство на железо, бакар, сребро и ураниум. Во времето на индустријализација, биле основани многу семејни фабрики, кои станале познати низ цела Германија. По откривањето на сината боја од кобалт од страна на Кристоф Ширер, во Обершлема започнал со работа најголемиот светски производител на сина боја од кобалт, со 42 објекти. По отворањето на богатите извори на радон во Маркс-Землер-Штолн (ридски рудник) во Обершлема помеѓу 1908 и 1912, светската најбогата бања била развиена по 1918 година. Само 10 години подоцна, била вброена помеѓу најважните бањи во Германија (во 1943, имала повеќе од 17.000 посетители). Рудникот за ураниум бил преземен од советските окупациски сили по 1946, бањата и општината Обершлема биле скоро уништена до 1952. Од 1990 година, советско-германската корпорација Визмут (''Sowjetisch-Deutsche Aktiengesellschaft Wismut'', ископала повеќе од 80.000 тони ураниум од долината Шлема и соседната долина Мулде.
Откако рударството завршило, градоначалникот, Конрад Барт, организирал обновување на градот како бањски град, што било реализирано во 1998, кога новата ''Kurhaus'' („бања“) била отворена. Новоотворената бања сега ја посетуваат повеќе од 1.200 посетители.
На 18 јануари 2005, саксонската покраинска влада службено го прогласила градот со ''Bad'' (буквално „бања“), откако била признаена како бања на 29 октомври 2004 година. Така, Бад Шлеме станала првата општина што го добила описот ''Bad'' од 1990 година.
2.1 Население
Сите следни бројки се однесуваат на 31 декември во дадената година.
:Извор: ''Statistisches Landesamt des Freistaates Sachsen''
3 Политика
3.1 Општинско партнерство
Бад Шлема одржува партнерство со Рехбергхаузен во Баден-Виртемберг.
4 Култура и знаменитости
4.1 Музеи
*''Traditionsstätte des Sächsisch-Thüringischen Uranerzbergbaus'' (Саксонско-тириншко историско место за ископување на ураниум)
4.2 Музика
* Хор Зилбербах
5 Познати луѓе
* Карстен Шпек (р. 196) — забавувач и глумец
* Рико Грос (р. 1970) — биатлонец
* Јоханес Унгер (р. 1976) — оргулар
Максим Исповедник

Максим Исповедник (581—662) е христијански светец.
Максим Исповедник е роден во и бил висок дворјанин во дворот на Ираклиј I, а потоа монах и игумен на еден манастир недалеку од престолнината. Најголем бранител на православието од таканаречената монотелитска ерес, која произлегла од Евтихиевата ерес. Имено, како што тврдел Евтихиј дека во христијанскиот бог Исус има една природа, така монотелитите тврделе дека во Исус има една волја. Максим се спротивставил на тоа тврдење и станал противник на царот и на патријархот тврдејќи дека Исус има човечка и божествена природа. По негов онастојување со одржале: еден собор во Картагина, а друг во Рим и двата собори го анатемисуваат учењето на монотелитите.
Православната црква неговиот ден го чествува на 21 јануари.